

**Muharay Elemér Népművészeti Szövetség**

1011. Budapest

Szilágyi Dezső tér 6.

E-mal: [muharay@muharay.hu](mailto:muharay@muharay.hu)

WEB: [www.muharay.hu](http://www.muharay.hu)

Tel: 201-7931

T.: szakmai beszámoló \_ 2020.

Megalakulásunk 30. évfordulójának megünneplésére készültünk 2020-ban. Programjainkat (melyek megvalósítása a Csoóri Sándor Alap támogatásával biztosítottnak látszott) úgy állítottuk össze, hogy a Szövetség minden tagszervezete és tagja számára biztosítsa a szakmai felzárkózást, a bemutatókon való részvételt, a tapasztalatcserét és a közösség élményét. Szakmai képzéseink, régiós szakmai fórumaink, versenyeink helyszíneit úgy alakítottuk ki, hogy azokon minden együttes részt tudjon venni, országos bemutatóinkon pedig a hagyományőrző „élgárda” teljesítménye minél szélesebb körbe eljusson.

A járvány okozta veszélyhelyzet komoly feladat elé állított bennünket. A veszélyhelyzet miatt nem tudtuk megtartani tervezett rendezvényeinket és az együttesek sem tudtak próbálni.

A Szövetségünk ebben a helyzetben azt tekintette feladatának, hogy „tartsa bennük a lelket”, hogy feladatokat adjon számukra, hogy ne veszítsék el a kapcsolatot egymással és ezáltal bizonyítsuk, hogy ők a nemzeti kultúránk fontos építő elemei.  Felvételeink bizonyítják, hogy ez a célkitűzés nem volt hiába!

**Tervezett és megvalósult programjaink:**

**Január 19. Szany, Szentes Varga Ferenc szólótáncverseny**

Rábaközi felnőtt és ifjúsági szólótáncverseny nyugat-magyarországi (Győr-M-Sopron, Vas, Zala megye) régió táncosainak részvételével. A megmérettetésre 43 versenyző nevezett be. A zsúri 14 díjat adott ki, melyből 3 szövetségünk különdíja.

**január 24-26. Veszprém , Eszközös és pásztortáncok. Országos továbbképzés**

Balaton felvidék és a Bakony táncai csak az utóbbi évek gyűjtései nyomán kerültek nyilvánosságra két fiatal táncos, kutató gyűjtőmunkája nyomán. Szabó Csaba és Vastag Richárd (Kapolcs, Veszprém) és a vidék pásztorai voltak a továbbképzés előadói, melyet nagy országos érdeklődés kísért. A megyei együttesek képviselőivel együtt 120 fő vett részt a három napos programban.

**A további programjaink a pandémiás veszélyhelyzet miatt más időpontban kerültek megrendezésre, elmaradtak és új feladatokat is állítottunk be.**

**Március 22. Budapest – elmaradt.** Országos Táncháztalálkozó az ország több helyszínén került megvalósításra, melyen a Muharay gálaprogramja több szereplő vírus fertőzésé miatt nem tudott megvalósulni.

**március 28. Ajka – újra tervezés november 8.** Hagyományőrző együttesek minősítése. Több együttes érintettsége miatt **elmaradt.**

**március 28. Szekszárd – újra tervezés – augusztus 29. Dél-dunántúli Hagyományőrző táncosok szólótáncversenye- megvalósult.**

A helyzethez alkalmazkodva, minden egészségügyi rendelkezést betartva a verseny megvalósult. Gyermek, ifjúsági és felnőtt kategóriában 51 produkciót látott a zsűri. A gyerekversenyzők Szövetségünk „A néptánc menő!” feliratú pólóját kapták.

**április 25. Nagymányok- újra tervezés - október 3. - megvalósult november 27-én online Bukovinai együttesek szakmai napja.**

A bács és tolna megyei bukovinai települések nyolc együttese videofelvételt készített programjáról, melyet a szakértői testület megtekintett és Zoom program segítségével minden együttes képviselőjének jelenlétében megbeszéltünk. Ez volt Szövetségünk első sikeres, virtuális térben megvalósult programja, melyet mindannyian nagyon sikeresnek ítéltünk.

**május 2-3. Nagyecsed - újra tervezés – november 20-21. Országos Verbunk és csárdás verseny elmaradt, illetve 2021-re halasztva.**

**május 09. Uszód - Bács megyei hagyományőrzők szóló táncversenye. - elmaradt**

**május 23-24.- újra tervezve - szeptember 19 -20. Kalocsa** - 30. éves a Szövetség. Konferencia, gálaműsor, ünnepi szentmise viseletben. (A műsorban 2019. ben kiválóan

minősült együttesek kapnak meghívást, az eseményre azonban minden együttest szeretettel várunk.) **részben megvalósult.**

Szeptember 19-én az ünnepi közgyűlést és konferenciát tudtuk megtartani nyitott sátorban.

Szövetségünk munkájának sikerességét és tagjaink közösségi összetartását bizonyítja, hogy az eseményen tagjaink 80%a részt vett.

**május 29-31. Gencsapáti Vincze Ferenc Szólótáncverseny. Gencsi Söprű Néptáncfesztivál.**

**elmaradt.**

**június 6-7. – újra tervezés – november 7-8. Bag - Palóc hagyományőrző táncosok szóló és páros táncversenye Pest megyei hagyományőrző együttesek szakmai napja. -elmaradt illetve 2021-re halasztva.**

**június 20. Salgótarján Palóc hagyományőrző együttesek szakmai napja. – elmaradt.**

**szeptember 5. Szentendre - Hagyományok vendégségben - megvalósult.**

A Szentendrei Skanzennel közös rendezvényünk, melyben 2020-ban a „Nemzeti összetartozás éve” sorozat részeként, a tájházakban és a hozzájuk kapcsolódó közösségekben a nemzetiségi együttélés hagyományaira és lehetőségeire hívta fel a figyelmet. A programban Szövetségünk román (Méhkerék) német (Zsámbék, Mórágy) szlovák (Nagytarcsa) és horvát (Dusnok) együttesei mutatkoztak be.

**szeptember 25-27. Kapolcs- Muharay udvar-Völgyhétvége – megvalósult**

A három nap programja győzött meg végérvényesen bennünket arról, hogy a Muharaynak helye van a Művészetek Völgyében. Balatonfelvidék és Bakony, Kalocsavidék és a Mo-i bukovinai együttesek mutatkoztak be. A hétvége a további három programjában a folk műfaj sztárjai szerepeltek (Csik zenekar) , de udvarunk is vonzotta az érdeklődőket. Ennek az a magyarázata, hogy autentikus (hagyományőrző) magyarországi folklór iránt is van érdeklődés. A mi együtteseinket azonban a hazai közönség a „művészeti együttesek” egyeduralmi helyzete miatt sehol sem láthat.

Új, online programjaink:

**Muhary 30 – Jaj, de széles, jaj, de hosszú** …. Szövetségünk 76 településének táncosai énekelték fel a hajdani muharaysok kedvenc énekét, melyet hét hónap alatt 3360 fő nézett meg. Elérhetősége: https://www.youtube.com/watch?v=T5uSfKgdGgQ&t=14s.

**Járd a saját táncod!** – címmel a kiválóan minősült együttesek számára pályázatot hirdettünk oktatási filmsorozat készítésére. Az online oktatás alkalmával számos oktatató film készült, de amiben mi hagyományőrzők mások vagyunk:

* nem egy általános sárközit, rábaközit adunk közre, hanem pl. az őcsényit vagy szanyit.
* a felvételen három generáció táncát mutatjuk (idősek, középgeneráció, gyerekek)
* településenként részletes forrásjegyzéket és képanyagot adunk a felhasználáshoz.

Tizenkilenc meghívott együttes közül nyolcan készítettek el részletes forgatókönyvet, melyet felkért szakérték véleményeztek. Ezek figyelembevételével készültek el a forgatási tervek, s öt helyszínen történt meg a forgatás. Sajnos az érintett közösségek pandémiás érintettsége miatt a forgatásokat halasztanunk kellett. Elkészült: Gencsapáti, Kapuvár, Szany

Megtekinthető: https://jardasajattancod.org/

**Muharay mozi** **márciustól üzemeltetjük a FaceBookon** - YouTube csatornánkról naponta töltöttük fel a kiválóan minősült együttesek, az országos bemutatók, táncversenyek programját. November 30-tól **Muharay mozi advent idején** címmel a téli ünnepkörhöz tartozó szokásokat, betlehemeseket, köszöntőket töltünk fel.

**Karácsonyi köszöntő** címmel 40 településről énekelték fel a karácsonyi dalokat, melyeket egységes klippbe szerkesztve december 23-án tettünk közzé.

**Szövetségünk YouTube csatornája Muharay Elemér Népművészeti Szövetség** címen elérhető: <https://www.youtube.com/channel/UCnFmT8A2EOHcZSAXXDCOViQ/playlists>

látogatottság:

**Muharay 30. Összefoglaló kiadvány.** Szövetség működésének 30 évét reprezentáló tájékoztató, ismeretterjesztő, tevékenységünket bemutató kiadvány megjelentetése..

FaceBook: 4784 követő Muharay tagok zárt csoport: 114 tag

Ez volt az eredeti 2020.

Január 19. Szany Szentes Varga Ferenc szólótáncverseny

**január 24-26. Veszprém , Eszközös és pásztortáncok. Országos továbbképzés**

Március 22. Budapest Országos Táncháztalálkozó Folkaréna

Bukovinai mulatságok 16:00 órától

március 28 Ajka Hagyományőrző együttesek minősítése. (Minősül:

Badacsonytördemic, Sármellék, Sióagárd,

Szalkszentmárton, Szakmár, Vitnyéd, Zselic

március 28. Szekszárd Hagyományőrző táncosok szólótáncversenye.

április 25. Nagymányok Bukovinai együttesek szakmai napja.

május 2-3. Nagyecsed Verbunk és csárdás verseny. Országos.

május 09. Uszód Bács megyei hagyományőrzők szólótáncversenye.

május 23-24. Kalocsa 30. éves a Szövetség. Konferencia, gálaműsor, ünnepi

szentmise viseletben. (A műsorban 2019. ben kiválóan

minősült együttesek kapnak meghívást, az eseményre

azonban minden együttest szeretettel várunk.)

május 29-31. Gencsapáti Vincze Ferenc Szólótáncverseny.

Gencsi Söprű Néptáncfesztivál.

június 6-7. Bag A Szövetség közgyűlése.

Hagyományőrző gyermek és ifjúsági szólótáncverseny.

Galga és Rákos menti együttesek szakmai napja.

június 20. Salgótarján Palóc hagyományőrző együttesek szakmai napja.

Budapest, 2021. május 05. Héra Éva

elnök